C 152/182
HR
Službeni list Europske unije
6.4.2022.
1.6.
EGSO potiče Europsku uniju da manje razvijenim zemljama pomogne poboljšati njihove tehnološke sposobnosti kako bi se izbjegao rizik od izbjegavanje mjera CBAM-a.
1.7.
Temeljita provjera stvarnih emisija ugrađenih u uvezene proizvode bit će ključna za pravedno uvođenje CBAM-a.
EGSO preporučuje da Komisija postavi konkretne zahtjeve ovlaštenim tijelima za verifikaciju.
1.8.
Odbor prepoznaje potrebu za snažnom industrijom u Europi koja je u potpunosti konkurentna i klimatski odgovorna.
1.9.
Odbor traži od Komisije da istodobno sa zakonodavnim postupkom provede studiju učinka o mogućim učincima CBAM-a duž lanca vrijednosti kao posljedicom njegove provedbe.
1.10.
Uvođenje CBAM-a izazvalo bi veliku promjenu u svjetskom trgovinskom sustavu.
EU mora poduzeti sve potrebne korake kako bi osigurao da CBAM ne dovede do povećanja emisija stakleničkih plinova u drugim dijelovima svijeta, a samim time potencijalno i do dodatnih globalnih emisija.
CBAM ni na koji način ne smije voditi ka deindustrijalizaciji EU-a.
EU mora uravnotežiti svoje klimatske ambicije s realnim stanjem stvari, odnosno s time da je smanjenje emisija stakleničkih plinova globalno pitanje.
1.11.
Politička dimenzija CBAM-a nije dovoljno istaknuta.
Konačna odluka u pogledu CBAM-a uvelike će se temeljiti ne samo na raspravama u EU-u nego i na pregovorima s trgovinskim partnerima koji će biti neophodni kako bi se dogovorili o ishodu i izbjegli trgovinski sukob.
1.12.
EGSO opravdano očekuje da će se funkcionalnim sustavom CBAM-a povećati otpornost radnih mjesta u poduzećima i sektorima koji su prije ispuštali više CO2, a sada postaju prihvatljiviji za klimu.
Međutim, upozorava i na rizik od neuspjeha CBAM-a, zajedno s ETS-om.
Potpuno ukidanje besplatne dodjele emisijskih jedinica uvođenjem CBAM-a moglo bi dovesti do velikog gubitka radnih mjesta u EU-u.
1.13.
CBAM će pridonijeti ostvarenju klimatskih ambicija EU-a kao i snažnijeg industrijskog otiska u budućnosti u Europi.
Očiti rizici, kao što su poteškoće u provjeri dostavljenih informacija o emisijama CO2 iz trećih zemalja i moguće izbjegavanje mjera, moraju se uzeti u obzir pri provedbi CBAM-a, tijekom i nakon prijelaznog razdoblja.
2.
Sažetak prijedloga Komisije 2.1.
Komisija je 14. srpnja objavila paket „Spremni za 55 %: ostvarivanje klimatskog cilja EU-a za 2030. na putu ka klimatskoj neutralnosti” (1) koji uključuje prijedlog mehanizma za prilagodbu ugljika na granicama (CBAM) (2), koji je pak blisko povezan s revizijom Direktive o sustavu EU-a za trgovanje emisijama (ETS) (3).
Sam paket „Spremni za 55 %” rezultat je komunikacije „Europski zeleni plan” (4) predstavljene 15. prosinca 2019.
2.2.
U prijedlogu se predviđa primjena „zamišljenog ETS-a” na uvoz nekoliko industrijskih proizvoda i električne energije.
Sektori obuhvaćeni u prvoj fazi jesu: cement, čelik, gnojiva, aluminij i električna energija.
2.3.
Za te materijale s intenzivnijom naknadnom preradom u prijedlog su već uključeni brojni proizvodi na kraju proizvodnog lanca.
Ipak, navode se „složeni proizvodi” kojima bi se moglo povećati područje primjene prijedloga.
2.4.
(1) (2) (3) (4)
Administrativno opterećenje CBAM-a snose Komisija, države članice i uvoznici za tržište EU-a.
COM(2021) COM(2021) COM(2021) COM(2019)
550 564 551 640
final. final. final. final.